བོད་ཀྱི་གསོ་བ་རིག་པ་འདིར་ལོ་ངོ་སུམ་སྟོང་ལྷག་ཙམ་གྱི་ལོ་རྒྱུས་ལྡན་ཞིང།རང་རེའི་མེས་པོ་གོང་མ་རྣམས་ཀྱི་ནད་གཞི་འདྲ་མིན་ལ་ཡུན་རིང་འཐབ་རྩོད་དང་གསོ་རིག་གཞན་གྱི་ལེགས་ཆ་ཤེས་རྟོགས་དང་སློབ་སྦྱོང།བསྡུ་ལེན་མཛད་དེ་རང་རིགས་བོད་ཀྱི་གསོ་བ་རིག་པ་ལ་ཁ་སྐོང་འཐུས་ཚང་བཏང་ཏེ་མི་རིགས་གཞན་ལ་སྨོན་མི་དགོས་པའི་དཔལ་ལྡན་རྒྱུད་བཞི་གསར་གཏོད་གནང་བས་ང་ཚོ་ཕྱི་རབས་པ་རྣམས་ཀྱི་སློབ་སྦྱོང་དང་ནད་ཐོག་ལག་ལེན་དངོས་ནང་བེད་སྤྱོད་བྱེད་དགོས་པ་ནི་ང་ཚོ་གསོ་རིག་རྗེས་འཛིན་པ་ཞིག་གིས་ངོས་ནས་བརྗོད་ན་གཡོལ་ཐབས་བྲལ་བའི་འགན་འཁྲི་ཞིག་ཡིན་པས་དེར་བརྟེན་ང་ཚོས་སྔོན་བྱོན་མཁས་དབང་རིམ་བྱོན་གྱི་གསུང་རྩོམ་ལ་སློབ་སྦྱོང་དང་དེ་དག་ལ་ཁུང་བཅོལ་བྱས་ཏེ་ནད་ཀྱི་དཔུང་འཇོམས་པ་ལ་ཉེ་བར་མཁོ་བའི་གཉེན་པོ་ལག་ལེན་བཅོ་བརྒྱད་སོགས་ནད་ཐོག་དངོས་ནང་བེད་སྤྱོད་ཐུབ་པ་བྱས་ཏེ་འགྲོ་བ་ནད་པའི་གདུང་བ་སེལ་ཐུབ་པ་བྱེད་དགོས་རྒྱུ་ནི་གལ་འགངས་ཤིན་ཏུ་ཆེ་བ་ཞིག་ཡིན།